**भारत सरकार**

**रेल मंत्रालय**

**राज्‍य सभा**

**अतारांकित प्रश्‍न सं. 1218**

**16.08.2013 को दिया जाने वाला उत्‍तर**

**भावनगर से नई रेलगाड़ी की सुविधाएं**

**1218. श्री मनसुख एल. मांडविया:**

**श्री भरतसिंह प्रभातसिंह परमार:**

क्‍या रेल मंत्री यह बताने की कृपा करेंगे कि:

1. अनेक लोगों के भावनगर क्षेत्र से सूरत चले जाने तथा इन दोनों शहरों के बीच प्रतिदिन हजारों लोगों के आवागमन के दृष्टिगत तथा केन्‍द्र सरकार द्वारा भावनगर में एक वृहत परमाणु विद्युत परियोजना की स्‍थापना के भी दृष्टिगत रेलवे द्वारा भावनगर से मुंबई अथवा सूरत के लिए नई रेलगाड़ी की सुविधाएं प्रारंभ करने के लिए क्‍या कदम उठाए गए हैं; और
2. क्‍या रेलवे ने इस संबंध में विगत छ: महीनों के दौरान कोई सर्वेक्षण कराया है?

**उत्‍तर**

**रेल मंत्रालय में राज्‍य मंत्री (श्री कोटला जय सूर्य प्रकाश रेड्डी)**

(क) और (ख): इस समय, 4 जोड़ी गाड़ि‍यां भावनगर को सूरत से जोड़ती हैं और 3 जोड़ी गाड़ि‍यां भावनगर को मुंबई से जोड़ती हैं, जो इन क्षेत्रों की आवश्‍यकताओं को समुचित रूप से पूरा कर रही हैं. सूरत-भावनगर और सूरत- मुंबई खंड पर अनारक्षित/आरक्षित डिब्‍बों में औसतन दैनिक यात्रियों को देखते हुए इन खंडों पर अतिरिक्‍त गाड़ि‍यां चलाने का औचित्‍य नहीं बनता है. इसके अतिरिक्‍त, सूरत-भावनगर खंड पर यात्रियों द्वारा सड़क यात्रा को प्राथमिकता दी जाती है क्‍योंकि इसकी दूरी भी कम है और इसमें यात्रा समय भी कम लगता है.

\*\*\*\*